  Туспуктэм: Руслан Нуриахметов Наталия Сильвестрова Тулыспалэ Россиын анай капиталэз зэмос дунӝутсконлэн (инфляция) быдалаезъя будэтозы – 11,9 процентлы. Со сярысь Россиысь Кун Думалэн пресс-службаез ивортӥз. Нырысетӥ нылпи понна анай капитал 586 сюрс 946,72 манет луоз (2022-тӥ арын 524,5 сюрс манет вал), кыкетӥез понна – 775 сюрс 628,25 манет (2022-тӥ арын 693,1 манет тыризы). Семья азьвыл анай капиталэз басьтылӥз ни ке, кыкетӥ нылпи понна ватсаса 188 сюрс 681 манет сётозы. 2023-тӥ арын анай капиталэз тырыны 550 миллиард манетлэсь трос коньдон висъяны чакламын.  Озьы ик 11,9 процентлы куд-ог мукет мерлыко тыронъёс будозы: нылпи вордскыку огпол тыриськись юрттэтлэн быдӟалаез 22 сюрс 909 манет луоз, нуныез утялтон-вордон дыръя толэзьлы быдэ тыронлэн – 7 сюрс 925 манет. Тодэ вайытом, анай капиталъя программа Россиын 2026-тӥ ар пумозь ужалоз. Тегъёс: Россия анайкапитал юрттэт тыронъёс нылпиос  